ગૂગલ આખા વિશ્ર્વમાં ગૂગલ સ્ટુડન્ટ એમ્બેસેડર પ્રોગ્રામ ચલાવે છે. ગૂગલ સાથે કામ કરવા ઉત્સુક વિદ્યાર્થીઓ પોતાનો અભ્યાસ ચાલુ રાખીને ગૂગલ સાથે સંકળાઈ શકે, તેઓ પોતાની કોલેજના બીજા વિદ્યાર્થીઓ અને ગૂગલ વચ્ચે કડીરૂપ ભૂમિકા ભજવે. ગૂગલ તેમને તાલીમ આપે, પોતાની નવી પ્રોડક્ટના ટેસ્ટિંગનું કામ સોંપે, કોલેજમાં ગૂગલ કોઈ ઇવેન્ટ યોજે તો તેને સફળ બનાવવાની બધી જવાબદારી પેલા પસંદગીના વિદ્યાર્થીની રહે. ગયા વર્ષ સુધી વિદ્યાર્થીઓ આ માટે સીધા જ ગૂગલને એપ્લાય કરી શકતા હતા, પણ ધસારો એટલો બધો રહેતો હતો કે આ વર્ષથી ગૂગલે વિદ્યાર્થીઓ પસંદ કરવાની પદ્ધતિ બદલી.